Beičių I tvenkinys
Beičių I tvenkinys – tvenkinys Lietuvoje, Rokiškio rajone, 10 km į pietus nuo Rokiškio. Sudarytas užtvenkus Audros upę (Sartų ežero intakas, Šventosios upės baseinas) 11 km nuo jos žiočių. Tvenkinio ilgis iš šiaurės į pietus – 2,03 km, plotis – iki 1,23 km. Altitudė 111,5 m. Pasroviui prasideda žuvininkystės ūkio tvenkiniai, priešsroviui iškart prasideda Beičių II tvenkinys. Tvenkinio krantai žemi, šiaurėje plačiai užpelkėję (Balų pelkė), apaugę mišku. Vakarinėje pakrantėje įsikūręs Kuosių kaimas ir stūkso Baušiškių piliakalnis. Rytinėje pakrantėje stūkso Beiciškio miškas, už jo įsikūręs Beičių kaimas. Tvenkinys įrengtas 1976 m.